Markku Alén

Varajane

Markku Alén on huvi rallispordi vastu pärinud oma isalt Eero Alénilt, kes tuli 1963. aastal Soome meistriks jäärajasõidus. Isa eeskujul alustas Alén oma rallikarjääri jäärajasõidust, tulles Hankirallil Soome juunioride meistriks ja jäärajal Soome meistriks. Oma rallidebüüdi tegi Alén 18-aastaselt ning sõites Renault 8 Gordiniga saavutas 1000 järve rallil üheksanda koha. Pärast seda kui ta oli sõlminud lepingu Volvoga, saades Volvo 142 juhiks, saavutas ta 1000 järve rallil 1971 ja 1972 teise koha. Tema autoralli MM debüüt toimus 1973 1000 järve rallil, kus ta saavutas teise koha Timo Mäkineni järgi. Sama aasta RAC rallil tuli ta aga kokkuvõttes kolmandaks, sõites sealjuures juba Fordiga (Ford Escort RS1600). See oli ka esimene ralli, kus ta kaardisõitjaks oli Ilkka Kivimäki.

Fiat (1974–81)

Aléni esinemised Soome rallil köitsid Fiati ja Fordi tähelepanu. Tema reputatsiooni kindlustas kolmas koht RAC rallil, kus ta ajas esimesel päeval auto üle katuse ja platseerus 178-ks. Alén sõlmis lepingu siiski Fiatiga, mis võimaldas talle suurt palka. Alén oli ka esimene rallisõitja, kes tegeles personaalse fitness-programmiga.
1974. ja 1975. aasta hooajal sõitis Alén Fiat 124-ga, saavutades mitmeid poodiumikoht ning võitis oma esimese ralli 1975 Portugalis. 1976. aasta hooajal sõitis ta uue Fiat 131-ga, mis osutus suureks edasiminekuks võrreldes eelkäijaga. Alén võitis 1976. aasta 1000 järve ralli ning 1977. aasta Portugali ralli ning aitas Fiatil võitja nende esimese konstruktorite karika 1977.
1978. aasta hooajal võitis ta Fiatiga kaks sõitu ning tuli viis korda järjest poodiumile. Sanremo rallil ta debüteeris Alitalia Fiati Lancia Stratosega ning võitis sellega oma kolmanda ralli sel hooajal. Need esitused tõid Alénile FIA sõitjate karika ning viisid Fiati teist korda järjest konstruktorite karika võitjaks. Alén jätkas sõitmist Fiatil 1981. aasta hooaja lõpuni, võites vähemalt ühe osavõistluse igal hooajal. 1980 tuli Fiat kolmandat korda konstruktorite võitjaks, Alén parimaks saavutuseks jäi aga kolmas koht MM-i kokkuvõttes 1979.

Lancia (1982–89)

Pärast seda kui Fiat loobus osalemast MM võistlustel, liikus Alén Lancia võistkonda. 1982. aasta MM-il debüteeris ta Lancia esimese B-rühma autoga, Lancia 037-ga, mis tänu oma tagaveole oli kiire eelkõige asfaldirallidel. Aléni kolm etapivõitu 1983. aasta hooajal aitasid Lancialt konstruktorite arvestuses napilt alistada nelikveolise Audi Quattro ning võita konstruktorite karika. Alén ise saavutas 1983. aasta hooajal kolmanda koha. 1984. aastal saavutas Lancia vaid ühe võidu, sedapuhku tõi võidu Alén Korsika rallil. Ühtlasi oli see Lancia 037 viimane etapivõit. 1985. aasta hooaja lõpul vahetati Lancia 037 nelikveolise Lancia Delta S4 vastu välja. Debüüt RAC rallil uue Deltaga tõi Alénile teise koha.
Pärast seda kui tiimikaaslane Henri Toivonen 1986. aasta Korsika rallil surma sai, sai Alénist pretsedenditu tiimi liider. Alén kaotas 1986. aasta MM-i sõitjate arvestuses Juha Kankkunenile, kuigi oli 11 päeva maailmameister. Alén oli võitnud San Remo ralli, kus Peugeot, mille sõitja Kankkunen oli, jäeti korraldajate poolt kõrvale. Peugeot vaidlustas otsuse ning San Remo ralli tulemused tühistati, tagades MM-tiitli seega Kankkunenile.
Alén jätkas Lanciaga peale B-rühma likvideerimist 1986. aastal ning kohanes edukalt A-rühma autoga. Ta võitis kolm etappi Lancia Delta HF 4WD-ga 1987. aasta hooajal, kuid kaotas võimaluse saavutada teine koht 1987. aasta RAC rallil, kus ta sõitis autoga üle katuse. Ta võitis veel kolm etappi 1988. aasta MM-il, sealhulgas esimese RAC rallil. Alén saavutas MM-i kokkuvõttes teise koha. 1988. aasta RAC ralli võit jäi Aléni viimaseks võiduks MM-il.

Hiline karjäär

1990. aasta hooaja hakul liitus Alén noore Subaru võistkonnaga ning saavutas esimesed edusammud Subaru Legacy'ga, nagu näiteks neljas koht 1990. aasta 1000 järve rallil ning kolmas koht 1991. aasta Rootsi rallil. 1991. aasta MM-i kokkuvõttes tuli Alén kaheksandaks. 1992. aasta hooajaks liitus Alén Toyota tiimiga, kus ta mängis teise sõitja rolli Carlos Sainzi kõrval. Hooaeg Toyotaga tõi Alénile kolmanda koha 1000 järve rallil ning viienda koha MM-i kokkuvõttes. 1993. aasta hooajal oli Alén ilma lepinguta ning sõitis erinevatel autodel. Hooaja hakul sõitis ta Toyota ja Subaruga, saavutades vastavalt Toyotaga teise koha Safari rallil ning Subaruga neljanda koha Portugali rallil. Alén sõitis ka Subaru Imprezaga tema debüüdil 1993. aasta Soome rallil, mis lõppes katkestamisega. See sõit lõpetas Aléni karjääri rallisõitjana.
1995 sõitis Alén Alfa Romeoga kaks sõitu (ITC) ja DTM sarjas, kus ta parimaks jäi 10. koht Helsingi osavõistlusel. 1996 ja 1997 sõitis Alén sõitis Androse trofee jäärajavõistluste sarjas.
Tähistamaks oma 50. sünnipäeva 2001. aastal osales Alén Soome rallil, saavutades Ford Focus WRC-ga 16. koha. Ta on osalenud kaks korda Pariis-Dakar rallil veoautode klassis. Markku Aléni poeg Anton Alén võitis 2006. aasta Soome rallil N-grupis.